Robert av Hereford

Robert av Hereford (også kjent som Robert av Lorraine eller Robert Losinga; død 26. juni 1095) var en fransk prest som ble elevert til biskop av Hereford etter den normanniske erobringen av England i 1066.


== Liv og virke ==


=== Bakgrunn ===
Roberts fødselsdag er ikke kjent, men var sannsynligvis før 1049. Han var født i Lorraine i Frankrike, og sannsynligvis kannik ved katedralen i Liège før han kom til England før den normanniske erobringen av landet. Det er også noen historikere som argumenterer for at han ankom etter erobringen. Han ble muligens også utdannet ved katedralskolen i Liège. Denne skolen var ledende i matematikk, et emne som Robert senere skulle utvise stor dyktighet innen.Hans navn gjengis også som Robert de Losinga, men aller eldst i kildene er Robert the Lotharingian. 
Robert ble ordinert som prest av den angelsaksiske biskop av Worcester, Wulfstan, en gang før 29. desember 1079.


=== Biskop ===
Robert ble konsekrert til biskop av Hereford av Lanfranc, erkebiskop av Canterbury den 29. desember 1079.  Valget av Robert var noe uvanlig, ikke bare fordi han ikke var normanner, men fordi han ikke var av de kirkelig lærde, men var astronom og matematiker.Han bygde opp igjen Herefordkatedralen som hadde blitt redusert til ruiner i løpet av en konflikt med walisere under Gruffydd ap Llywelyn.
Biskop Robert var også en anerkjent vitenskapsmann. Han bragte munken Marianus Scotus' krønike til England, skjønt dette skulle få liten effekt på engelsk historieskriving, utover den bruk krønikeskriveren Florence av Worcester gjorde av den.  Robert innføyde i sin egen kopi av Marianus et notat Domesday Book-undersøkelsen som er en av ettertidens nyttigste kilder til hvordan prosessen bak denne informasjonsinnhentingen ble gjennomført. Hans eneste andre verk som har overlevd for ettertiden er en kort introduksjon til Marianus' krønike som korrigerer noenfeil og drøfter beregninger.Han var også kjent som matematiker og astrolog, og frakte kontinental lærdom til sitt bispedømme. Han var også kjent med abakus, og noen historikere antar at han bidro til å introdusere den til England. Men det er andre historikere som er uenige og mener at bruken av abakus allerede var kjent i England på hans tid. Han var en god venn med biskop Wulfstan av Worcester, og det var Robert som gravla ham. Wulfstan ble senere helligkåret. Det kan tenkes at Robert gav Wulfstan en kopi av  Marianus' krøbike, som gjorde det mulig for munkene i Worcester å dra nytte av den i sine egne arbeider. Robert var også venn av Osmund, som var biskop av Salisbury.Robert var med under konsilet i Rockingham i februar 1095, som tok for seg konflikten mellom kong William II av England og Anselm, erkebiskopen av Canterbury. Robert stod på kongens side mot erkebiskopen. Etterpå ble imidlertid Robert og Osmund, biskopen av Salisbury, forsonet med Anselm.Han døde den 26. juni 1095.


== Episkopalgenealogi ==
Hans episkopalgenealogi er:

Erkebiskop Robert av Jumièges (?-1070)
Biskop William the Norman (?-1075) *bispeviet 1051
Erkebiskop Lanfranc (1005-1089) *1070
Biskop Robert Losinga (?-1095) *1079)


== Referanser ==


== Litteratur ==
Wright, Thomas (1846): Biographia Britannica Literaria: Or, Biography of Literary Characters of Great Britain and Ireland. J.W. Parker, 18–21.
British History Online Bishops of Hereford
Fryde, E. B.; Greenway, D. E.; Porter, S.; Roy, I. (1996): Handbook of British Chronology, 3. reviderte utg., Cambridge University Press. ISBN 0-521-56350-X.